הוועדה המשותפת לוועדת הפנים ולוועדת הכלכלה לדיון בהצעת חוק התכנון והבנייה התש"ע-2010, כנסת 18, פרוטוקול מספר 1, 2010-04-26 13:05

דוד אזולאי: אני פותח את ישיבת הוועדה המשותפת לוועדת הפנים והגנת הסביבה ולוועדת הכלכלה לדיון בהצעת חוק התכנון והבנייה, התש"ע-2010, מה שנקרא בלשון העם "הרפורמה בתכנון ובנייה".

דוד אזולאי: חברי הוועדה הם כדלקמן: עבדכם הנאמן דוד אזולאי, ציון פיניאן, אריה ביבי, אורי מקלב, דב חנין, ניצן הורוביץ, כרמל שאמה, חמד עמאר, אופיר אקוניס, אמנון כהן, רוברט טיבייב ועמיר פרץ.

דוד אזולאי: אלה הם חברי הוועדה שאמורים ללוות את כל הנושא של תכנון ובנייה.

דוד אזולאי: הכוונה היום היא לקבוע לעצמנו לפחות יום אחד בשבוע שיהיה נוח לרוב האנשים כדי שיוכלו להשתתף בדיון.

דוד אזולאי: אני חשבתי שהיום הכי נוח לוועדה לקיום דיונים הוא יום שלישי.

דוד אזולאי: אפשר לעשות את זה בשעה שהוועדות מסיימות את העבודה שלהן, כלומר מ-12:00 עד שעה 16:00-15:00, וגם אם נגלוש אנחנו נבקש אישור מראש מיושב ראש הכנסת לאפשר את המשך הדיונים בוועדה.

אורי מקלב: 12:00 זה מוקדם מדי.

דוד אזולאי: אז ב-13:00.

דוד אזולאי: בשביל זה אנחנו יושבים פה כדי לקבוע כדי שיהיה לרובנו נוח.

דוד אזולאי: אני לא רוצה שחס וחלילה יישמעו טענות.

דוד אזולאי: בעזרת השם אני רוצה להוביל את הנושא הזה בשקיפות מלאה, ובמיוחד לאור הרגישויות האחרונות חשוב שהנושא הזה ילווה בשקיפות.

כרמל שאמה-הכהן: אני מציע שנשריין באופן קבוע את האולם המשודר כדי שהציבור יראה, זה חשוב.

כרמל שאמה-הכהן: זה שיא השקיפות.

כרמל שאמה-הכהן: ביום כזה שאין ועדות כמעט אנחנו יכולים לקבל את זה.

דוד אזולאי: נביא את העניין בפני ערוץ הכנסת, ושהם יחליטו לשיקול דעתם.

דוד אזולאי: כי תראה, נושא כזה שאנחנו מקיימים עליו דיון הוא נושא טכני – מה זה מעניין את הציבור באיזה יום ובאיזו שעה מקיימים את הדיון?

דב חנין: אבל הדיונים עצמם.

דב חנין: ההערה של כרמל היא נכונה.

דב חנין: כדאי שזה יהיה באופן קבוע בערוץ הכנסת.

דוד אזולאי: אופיר, הצטרפת עכשיו, אתה יושב ראש ועדה – על דעת הרוב פה, יש הסכמה שהדיונים יהיו בימי שלישי בשעה 13:00.

אמנון כהן: שלא יתנגש בעבודה השוטפת.

אופיר אקוניס: מצוין, זה טוב.

אופיר אקוניס: זה בדיוק מה שרציתי להציע.

דוד אזולאי: כיוון לדעת גדולים.

אופיר אקוניס: לא, אני כיוונתי לדעת גדולים.

עמיר פרץ: החל מהשבוע הבא, לא ממחר.

דוד אזולאי: לא, מהשבוע הבא.

דוד אזולאי: יהיו ימים, בימי ראשון או חמישי – השאלה כאן מה עדיף- -

קריאות: לא, לא.

דוד אזולאי: חברים, אני לא הולך לעשות את זה כדבר קבוע, אבל אם נצטרך לקבל החלטה שצריך להוסיף ישיבה, עדיף בראשון או בחמישי.

דוד אזולאי: אני רוצה לשמוע את דעת החברים – האם עדיף לכם יום ראשון או עדיף לכם יום חמישי.

דוד אזולאי: יהיו ימים כאלה.

עמיר פרץ: אבל למה?

עמיר פרץ: תוסיף עוד ישיבה באמצע השבוע, למה צריך לבוא לפה ביום ראשון?

אופיר אקוניס: מה זה להוסיף?

אופיר אקוניס: אתה בימי שלישי קבוע ב-13:00.

קריאות: - - -

אמנון כהן: נשריין יום.

דוד אזולאי: חברים, אני אומר לכם מה הצעתי.

דוד אזולאי: עקרונית לא נקיים דיונים בימי ראשון וחמישי, אבל אם נצטרך לקיים דיון נחליט עכשיו אם זה יהיה ביום ראשון או ביום חמישי.

דב חנין: עדיף ביום חמישי.

אמנון כהן: אם אני יודע מראש לא משנה לי.

דב חנין: ואז בתל-אביב.

דוד אזולאי: בכנסת.

אופיר אקוניס: אומר היושב ראש שהוא מעדיף לעשות את זה בכנסת.

דוד אזולאי: רבותיי, אנחנו נקיים את הדיונים בירושלים.

דוד אזולאי: אני ממליץ על ימי חמישי.

עמיר פרץ: אם בירושלים אז עדיף ביום ראשון.

עמיר פרץ: בימי חמישי כולם מסתובבים בנושאים שונים במרכזי מפלגות וכדומה.

עמיר פרץ: לי אין בעיה, אבל אני דואג לאחרים.

דוד אזולאי: אם זה בימי ראשון אנחנו נתחיל את הדיונים מאוחר; אם זה בימי חמישי אפשר להתחיל את הדיונים מוקדם.

דוד אזולאי: יש לזה מעלה.

דב חנין: נכון מאוד.

דב חנין: אני נגד דיונים בימי ראשון וחמישי, אבל- -

דוד אזולאי: אני אומר שוב, גם אני נגד, אבל אם צריך כדאי לעשות את זה בימי חמישי.

עמיר פרץ: לסירוגין – פעם בראשון ופעם בחמישי.

אופיר אקוניס: אבל קבעת כלל שאין דיונים.

אופיר אקוניס: הדיונים בראשון ובחמישי הם יוצאים מן הכלל.

דוד אזולאי: נכון.

אופיר אקוניס: יפה, אז אפשר לקבוע.

רוברט טיבייב: אי אפשר בתל-אביב?

דוד אזולאי: לא.

דוד אזולאי: היושב ראש לא מאשר בתל-אביב.

דוד אזולאי: בשביל מה?

דוד אזולאי: הכי טוב לקיים את זה פה.

דוד אזולאי: אני מציע שנשאיר את זה ביום חמישי, ועל כך תהיה תמיד הודעה מוקדמת בהכנה, זה לא יבוא מהיום למחר.

דב חנין: בתיאום, כי אני אנחנו מלאים בתוכניות.

דוד אזולאי: אמרתי שנעשה את זה בתיאום ונודיע על כך מראש.

דוד אזולאי: דבר נוסף.

דוד אזולאי: ישנן פניות רבות של כל מיני גורמים לפגישות איתי ועם צוות המשפטנים וצוות הוועדה.

דוד אזולאי: אני מודיע לכם: עד היום דחיתי את כל הפגישות.

דוד אזולאי: כל מי שירצה אינפורמציה בעניין הזה וירצה לדבר בוועדה ולהציג את העמדה יגיש אותה בכתב.

דוד אזולאי: לפני שהוא יציג אותה בוועדה אנחנו הולכים לפתוח אתר מיוחד באתר ועדת הפנים של הכנסת, ושם כל אחד יוכל להציג את העמדות שלו.

דוד אזולאי: נקבל את החומר הזה, נקיים עליו דיון, ולפי זה נוכל לאפשר לו לדבר.

דוד אזולאי: מי שלא יגיש חומר מראש לא נאפשר לו להתייחס לנושאים שהוא מבקש.

דוד אזולאי: דבר נוסף שאני רוצה להודיע: בימים שמכל מיני סיבות אני לא אוכל לקיים את הדיונים, חברי חבר הכנסת אמנון כהן ימלא את מקומי.

דוד אזולאי: תמיד כשאני לא אוכל הוא תמיד יוכל למלא את מקומי.

עמיר פרץ: אנחנו מקיימים דיונים על הצעת חוק שהוגשה לנו.

עמיר פרץ: אני מבין, לפי התקשורת, שהממשלה קיבלה החלטה לבחון את העניין מחדש.

עמיר פרץ: לכן מן הדין הוא שנקיים שיחה עם גורם מוסמך, כמו שר המשפטים או גורם אחר שיגיד מה הם התחומים שבכוונתם לשקול שינויים.

עמיר פרץ: שלא נמצא עצמנו דנים, ובסופו של דבר - -

כרמל שאמה-הכהן: גם אנחנו מוסמכים לעשות שינויים.

עמיר פרץ: בסדר, אבל חובתה של הממשלה כמגישת החוק לתת לך את הבסיס לדיון.

דוד אזולאי: חבר הכנסת עמיר פרץ מתכוון לאותה הודעה ממשרד ראש הממשלה ללשכת שר המשפטים.

דוד אזולאי: אני מסכים איתך, ולכן בעוד שבועיים, ב-11 במאי, יתקיים דיון נוסף עם כל נציגי הממשלה הנוגעים בדבר, והשאלה הזאת תעלה.

דוד אזולאי: אנחנו נבקש הבהרות בעניין הזה.

דב חנין: זה יהיה הדיון הראשון, אדוני?

דוד אזולאי: כן.

דוד אזולאי: בדיון הזה נציגי הממשלה יציגו את עמדותיהם, ואנחנו נציג להם שאלות לפני שנכנסים לגופו של עניין או לגופו של חוק.

שלי יחימוביץ': בהמשך לשאלה של עמיר, קודם כול לא מדובר בתקשורת, אלא בהודעה שמתפרסמת באתר משרד ראש הממשלה, שלפיה ראש הממשלה באמת הורה לערוך בחינה נוספת של מנגנוני הבקרה ברפורמה וכן הלאה.

שלי יחימוביץ': אני רוצה לשאול אותך, אדוני היושב ראש, אם הייתה אליך פנייה מלשכת ראש הממשלה לעכב את הדיונים בחוק כל עוד הם עושים בדיקה משלהם.

דוד אזולאי: לא הייתה אליי שום פנייה בנושא הזה אם לעכב דיון.

דוד אזולאי: הפנייה היחידה הייתה שכאשר החוק עבר בקריאה ראשונה נתבקשתי לקדם חקיקה.

דוד אזולאי: אני מקדם אותה בקצב של הוועדה.

שלי יחימוביץ': מוזר.

דוד אזולאי: לא הייתה אליי שום פנייה.

דוד אזולאי: אם את רוצה לשמוע דברים ברורים – הנה הם.

ניצן הורוביץ: בקשר לסדר הדיון: אתה מתכוון לעבור סעיף-סעיף או לפני כן לדון בנושאים כלליים?

ניצן הורוביץ: כי יש כאן כמה נושאים שמתפזרים בין סעיפים.

ניצן הורוביץ: למשל, נושא של שיתוף הציבור, נושא שחיתות, נושא עררים – כל מיני נושאים נוגעים.

ניצן הורוביץ: אם אתה עובר סעיף-סעיף אתה מאבד את התמונה הכוללת.

דוד אזולאי: סיכמתי עם הצוות של הוועדה שהנושא הראשון שנתחיל לדון בו הוא מוסדות התכנון.

דוד אזולאי: זה פרק ב'.

איתן כבל: אבל הוא שואל שאלה אחרת- -

אמנון כהן: אולי תעשה דיון אחד כללי.

איתן כבל: סליחה, אמנון.

אופיר אקוניס: דיון כללי יהיה ב-11 בחודש.

דוד אזולאי: בדיוק.

איתן כבל: לא, מעבר לכללי.

איתן כבל: לחוק הזה יש כמה רגליים שחלק מהן קשורות זו בזו, ואם אתה עוסק בכל דבר בנפרד אתה מאבד את הקשרים של העניין הזה.

איתן כבל: חבר הכנסת הורוביץ מציע, בצדק, שלא כדאי לדון קודם כול בנקודות המרכזיות.

ניצן הורוביץ: נושאים.

ניצן הורוביץ: יש כאן כמה נושאים שונים.

דוד אזולאי: ב-11 במאי נזמין את כל נציגי משרדי הממשלה הנוגעים בדבר כדי שכל אחד יציג את העמדות שלו.

דוד אזולאי: אנחנו נשאל את השאלות, ולאחר מכן יש דיון שני שיתקיים כנראה ב-20 במאי שיוצא יום אחרי חג השבועות.

אופיר אקוניס: זה יום חמישי.

דוד אזולאי: שלישי זה יוצא ערב חג, ולכן קבענו שזה יהיה ב-20 במאי, ב"אסרו חג".

דוד אזולאי: בשלישי וברביעי לא תהיה מליאה.

דוד אזולאי: נקבע להזמין ל-20 במאי את כל מי שיש לו התנגדויות כדי שגם הוא ישמיע אותן.

אריה ביבי: להתנגדויות לא יספיק יום אחד.

אריה ביבי: אבל בסדר.

דוד אזולאי: מי שישלח נייר עמדה, אנחנו נגביל את הנושאים בזמן.

דוד אזולאי: אי אפשר לתת לכל אחד לדבר כמה שהוא רוצה.

דוד אזולאי: יציגו את הדברים, ולאחר מכן נתחיל להיכנס לפרק ב' בהצעת החוק.

דוד אזולאי: לפי המלצת הצוות המשפטי, בשלב הראשון לא ניכנס להגדרות, אלא רק נקריא את זה, כי הגדרות חלות על כל החוק.

דוד אזולאי: לכן יהיו נושאים שיהיו עליהם חילוקי דעות, ואני מעדיף שנשאיר את זה לשלב יותר מאוחר.

דוד אזולאי: לגבי היעדרותם של חברים בוועדה.

דוד אזולאי: אני כבר מודיע מעכשיו על נוהל מקובל, ואני לא מחדש שום דבר: חבר שלא יוכל להגיע לוועדה תמיד יוכל לשלוח ממלא מקום מהסיעה שלו שיוכל בהחלט להשתתף בדיונים האלה.

שלי יחימוביץ': אדוני, יושב ראש הוועדה, יכול להיות שאמרו את זה קודם, אבל לא נראה לך שאולי יש מקום להשהות את הדיונים בעצם הרפורמה בגלל כל ההתרחשויות האחרונות וגם בגלל הודעת ראש הממשלה?

דוד אזולאי: חברת הכנסת יחימוביץ, בישיבה הבאה יבואו נציגי משרדי הממשלה, ואני מניח שהשאלה הזאת תעלה ותשאלי אותה, וגם הם ייתנו מענה.

דוד אזולאי: אל תשכחי, זאת לא הצעת חוק פרטית שלנו, זאת הצעת חוק ממשלתית, שהממשלה תבוא ותגיד את עמדתה בעניין הזה – האם כדאי להשהות או שאפשר להתקדם או שיהיו שינויים.

דוד אזולאי: אנחנו נשמע את זה מהממשלה.

דב חנין: או שאחרי שנשמע את נציגי הממשלה נקבל החלטה להציע למליאה להסיר את ההצעה הזאת מסדר היום ולאפשר לממשלה להגיש הצעה חדשה.

דוד אזולאי: בשביל זה אנחנו פה.

דוד אזולאי: אחרי שנשמע את המתנגדים ואת נציגי הממשלה, ובינתיים יהיה לנו הזמן לעיין בחומר, כולנו נהיה יותר חכמים ונוכל להגיד את הדברים האלה ולקבל החלטות לאחר מכן.

איתן כבל: אדוני היושב ראש, אני לא צריך טלפון לווייני כדי לדבר עם לשכת ראש הממשלה.

איתן כבל: זאת אומרת בסופו של עניין אפשר להרים טלפון ולשאול בכל הכנות, לא בעניין קנטרני, אם על-פי מה שהתפרסם - - -

דוד אזולאי: חבר הכנסת איתן כבל, אני מכיר אותך כאדם לא תמים, ואם הממשלה הייתה רוצה לא לקיים דיון, תאמין לי שהיו מוצאים את הערוצים להגיד שיש דיון.

דוד אזולאי: עובדה שאף אחד לא פנה.

דוד אזולאי: אם אף אחד לא פונה אני לא הולך ליזום הפסקת דיונים, במיוחד כשאנחנו לא יודעים מה הולכים לדון בשאר הדברים.

דוד אזולאי: לכן אני מציע לא להקדים את המאוחר.

דוד אזולאי: בואו קודם כול נשמע.

דוד אזולאי: אחרי שנשמע נשמע גם את המתנגדים, ואחר כך נקבל פה החלטות.

דוד אזולאי: ליועץ המשפטי של הוועדה יש הערה.

תומר רוזנר: רציתי להעיר בעקבות דבריו של חבר הכנסת הורוביץ שאנחנו הצענו ליושב ראש הוועדה לקיים את הדיון בסעיפי החוק כסדרם, והוא קיבל זאת.

תומר רוזנר: הצענו לו להתחיל במוסדות התכנון ולהמשיך.

תומר רוזנר: בעקבות דבריו של חבר הכנסת הורוביץ אם יש רצון או הצעה לדון בנושאים רוחביים לפני שמתחילים לדון בסעיפים באופן פרטני, אז תעבירו לנו.

ניצן הורוביץ: זה יהיה יותר פשוט מאשר להביא נושא כל פעם מחדש.

תומר רוזנר: מאה אחוז.

תומר רוזנר: תגידו מהם הנושאים שאתם רוצים, ואנחנו ניערך בהתאם.

רוברט טיבייב: לא הבנתי, למה הישיבה סגורה.

דוד אזולאי: אני לא צריך שיתערבו לנו במהלך עבודה שאנחנו צריכים לקבוע, עם כל הכבוד.

דוד אזולאי: אחר כך באים הלוביסטים לוחשים לאוזן לזה ולאחר, ואומרים ככה.

דוד אזולאי: בשביל מה?

דוד אזולאי: בואו נקבל החלטות בלי שיתערבו.

דוד אזולאי: אלה החלטות שאנחנו צריכים להחליט עליכם, סדרי עבודה שלנו, לא של מישהו אחר.

עמיר פרץ: אבל הלוביסטים צודקים, גם הם עסוקים.

דוד אזולאי: לכן נתנו להם זמן.

דוד אזולאי: רבותיי, יש עוד שאלות?

דוד אזולאי: אני מודה לכם.

דוד אזולאי: הישיבה הבאה ב-11 במאי, יום שלישי בשעה 13:00.